stanford-oval/wikipedia huggingface dataset:
דיוגנס
הערות שוליים

↑  הגיית השם ביוונית: דיוגנס, במלעיל (ההטעמה בהברה השנייה מהסוף).
1 2  הסיפור מתוך הביוגרפיה של דיוגנס שנכתבה על ידי דיוגנס לארטיוס- Laërtius, Diogenes (1972) [1925]. "Διογένης (Diogenes)". Βίοι καὶ γνῶμαι τῶν ἐν φιλοσοφίᾳ εὐδοκιμησάντων [Lives of eminent philosophers]. Volume 2. translated by Robert Drew Hicks (Loeb Classical Library ed.). Cambridge, Massachusetts: Harvard University Press. ISBN 0-674-99204-0. Retrieved 2010-09-14.
↑  למילה היוונית paracharaxis יש פירושים רבים, כגון "השחתה", "זיוף" או "השמדה" גם למילה χρήματα (אנגלית: currency) איו תרגום ישיר לעברית, אך כוונה היא להון או לכסף
↑  מתוך האתר הבריטי "beyond the pail"
↑  Dudley, Donald R. (1937). A History of Cynicism from Diogenes to the 6th Century A.D. Cambridge
↑  דיוגנס באנציקלופדיה האינטרנטית לפילוסופיה (באנגלית)
↑  Lucian, Historia, 3
↑  פלוטארכוס, חיי אישים, חיי אלכסנדרוס, פרק י"ד.
↑  הטקסט המקורי בוויקיטקסט האנגלי
↑  Dudley, Donald R. (1937). "A History of Cynicism from Diogenes to the 6th Century A.D". Cambridge.
↑  מאמר מאת לורנץ סורגנר באתר "טאבולה ראסה"
↑  Hugh Grady, “A Companion to Shakespeare’s Works”, Dutton. R & Howard J., Blakewell Publishing, 2003, ISBN 0-631-22632-X, p.443-444
↑  Plato's Man / Featherless Biped, Know Your Meme, ‏2022-03-28 (באנגלית)
| --- | --- |
בקרת זהויות :  NLI: 987007278235205171  PLWABN: 9810670221105606  BIBSYS: 95001377  BNC: 000796444  BNE: XX1040046  BnF: cb134989147 (data)  CANTIC: a10488297  CiNii: DA03305412  GND: 118525867  ICCU: MILV303147  ISNI: 0000 0004 4456 1870  LCCN: n50060366  LNB: 000072807  NKC: ola2008481283  NLA: 35827453  NLG: 45316  NTA: 069915547  RERO: 02-A005492126  SUDOC: 068525354  Trove: 1105724  ULAN: 500354445  VcBA: 495/14055  VIAF: 13557547   WorldCat (עם VIAF): 13557547 
דיוגנס ואלכסנדר מוקדון- תבליט אבן מאת פייר פאול פוגט, המוצג במוזיאון הלובר.
דיוגנס בחבית שלו, מוקף כלבים. תמונה מאת ז'אן-לאון ז'רום
הקרב על נמל התעופה אנטונוב

הקרב על נמל התעופה אנטונוב היה קרב שהתרחש ב-24 וב-25 בפברואר 2022, במהלך הפלישה הרוסית לאוקראינה. שני גלים של כוחות רוסים תקפו את נמל התעופה אנטונוב בהוסטומל. הגל הראשון, אשר הורכב מצנחנים רוסים מחטיבת סיור 45 , נחת ב-24 בפברואר וכבש את נמל התעופה בהצלחה תוך 3 דקות. הגל השני מחטיבה 31, המורכב מכוחות קרקע רוסים שהתקדמו מבלארוס, חבר לכוחות שהיו שם ב-25 בפברואר.
ניסיון ראשון

בין 20 למעל 30 מסוקים רוסיים הנחיתו חיילים רוסיים על מנת לאבטח את נמל התעופה אנטונוב בהוסטומל, בניסיון ליצור רכבת אווירית שבה חיילים וציוד יוכלו להגיע במרחק של פחות מ-10 קילומטרים מקייב. כוחות רוסים כבשו תחילה את נמל התעופה לאחר שלוש שעות של לחימה, אך התרחשה מתקפת נגד אוקראינית של חטיבת התגובה המהירה ה-4 של המשמר הלאומי של אוקראינה, שבמסגרתה החיילים הרוסים והמוטסים שלהם שהקיפו את נמל התעופה הושמדו.
נכון ל-24 בפברואר 2022, אושר כי המטוס אנטונוב An-225, המטוס הגדול בעולם, שהיה בנמל התעופה בזמן הפלישה, נותר שלם ולא ניזוק. לעומת זאת, ב-27 בפברואר 2022 טען צבא אוקראינה כי המטוס הגדול בעולם הושמד בהפצצות של צבא רוסיה על הבסיס.
ניסיון שני

ב-25 בפברואר 2022 השתלטו כוחות קרקע רוסים שהתקדמו מבלארוס על נמל התעופה, לאחר שפרצו חלק מההגנות האוקראיניות בקרב איוונקיב. לפי משרד ההגנה הרוסי, כ-200 חיילים אוקראינים נהרגו במהלך הלחימה, בעוד שהצבא הרוסי לא ספג נפגעים.
לאחר הקרב

החל מ-27 בפברואר 2022 נותר נמל התעופה בשליטה רוסית, כאשר העימותים החלו לעבור לעיירות בוצ'ה ואירפין מדרום, שם טענו הכוחות האוקראינים כי עצרו את ההתקדמות הרוסית, תוך עימות עם הכוחות הרוסיים בהוסטומל תוך קרבות עזים. ב-27 בפברואר פרסם שירות הביטחון של אוקראינה שיחה מיירטת לכאורה של כוחות רוסים בהוסטומל המדווחים על נפגעים וביקשו להתפנות. באותו יום הפציצו כוחות אוקראינים את שדה התעופה בארטילריה, וטענו כי השמידו ציוד רוסי, כלי רכב וכוח אדם. למחרת הגיעה לשדה התעופה שיירה צבאית רוסית שאורכה היה 64 ק"מ כהכנה להתקפה על קייב.
שדה התעופה ניזוק מכדי לשמש כמסלול תעופה שמיש. רוסיה רצתה להשתמש בשדה התעופה כדי להביא חיילים ישירות לבירה. האוקראינים נלחמו כדי למנוע מהרוסים להשתמש במסלול הנחיתה, ואילצו אותם להעביר חיילים ואספקה על פני האדמה.
ב-29 במרץ הודיע סגן שר ההגנה הרוסי אלכסנדר פומין על נסיגה של הכוחות הרוסיים מאזור קייב, כולל נטישת נמל התעופה. הם נסוגו מנמל התעופה עד 1 באפריל.
הערות שוליים

↑  Airport in Gostomel taken under control - Arestovich, Perild, ‏24 בפברואר 2022 (באנגלית)
↑  Abbie Shull, Ukrainian and Russian forces have been fighting for hours over a critical airfield just outside Kyiv, Business Insider (באנגלית)
↑  Willis, Haley; Tiefenthäler, Ainara; Froliak, Masha (2022-02-24). "Russian helicopters attack an airport near Kyiv". The New York Times (באנגלית אמריקאית). ISSN 0362-4331. נבדק ב-2022-02-26.
↑  Bloody Day In Ukraine Ends With Russian Advances, Setbacks | Aviation Week Network, aviationweek.com
↑  "Ukraine says Russian helicopters, aircraft dispatch paratroopers to Hostomel airport". Reuters (באנגלית). 2022-02-24. נבדק ב-2022-02-26.
↑  Antonov An-225 reported safe, www.key.aero (באנגלית)
↑  Ukraine live updates: Kyiv warns of sabotage groups as curfew imposed, BBC News (באנגלית)
↑  Ukraine asks for fighters of all ages, reports city lost, but successes elsewhere, www.timesofisrael.com (באנגלית אמריקאית)
↑  Marson, James (2022-03-03). "Putin Thought Ukraine Would Fall Quickly. An Airport Battle Proved Him Wrong". Wall Street Journal (באנגלית אמריקאית). ISSN 0099-9660. נבדק ב-2022-04-01.
↑  רוסיה נסוגה מיישובים ליד קייב: כך נראה שדה התעופה ובו המטוס הגדול בעולם, באתר ynet, 1 באפריל 2022
בן-ציון מאיר חי עוזיאל

הרב עוזיאל בטקס זיכרון לחיילים היהודים שנפלו במהלך מלחמת העולם השנייה, ירושלים, 1946
הרב בן-ציון מאיר חי עוּזיאל (י"ג בסיוון ה'תר"ם, 23 במאי 1880 – כ"ד באלול ה'תשי"ג, 4 בספטמבר 1953) היה רב, פוסק, הוגה דעות ומנהיג ציבור; מגדולי הרבנים בארץ ישראל במחצית הראשונה של המאה ה-20. כיהן בתפקיד הראשון לציון משנת 1939 ואילך, ושימש הרב הראשי הספרדי הראשון של מדינת ישראל בשנים 1948–1953.
לצד פעילות ציבורית ענפה והיותו פוסק העוסק בשאלות אקטואליות המקובל על כל שדרות ומפלגות הציבור כסמכות תורנית וכמנהיג מאחד, היה מחבר ויוצר מקורי בכל מקצועות התורה. ספריו, בהלכה ובאגדה כאחד, מתאפיינים בשכל ישר, בתוכן עשיר, במחשבה וסגנון בהירים, בתפיסה רחבה ובהבנה עמוקה.
תולדותיו

נולד בירושלים לרב יוסף רפאל עוזיאל, שהיה נשיא בית הדין הרבני של הקהילה הספרדית בעיר, ולשרה, נכדתו של הראש"ל רבי חיים דוד חזן, בנו של רבי רפאל יוסף חזן, מחבר ספר חקרי לב. משפחת עוזיאל הייתה משפחה מיוחסת של רבנים שפעלה במהלך הדורות בספרד, בתפוצות ספרד ובירושלים. אביו חינכו מילדות בקפדנות גדולה לתלמוד תורה ולקיום דקדוקי מצוות. מגיל שבע למד בבית המדרש לתלמוד ולהלכה דורש ציון, ובגיל 12 המשיך את לימודיו בישיבת תפארת ירושלים. כבר בנערותו ובצעירותו הצטיין בשקדנות והתמדה עצומה, בתפיסה מהירה של העיקר, בבקיאות ובחריפות, באופיו הנוח ובמעשים טובים.
רבותיו המובהקים היו הרב מנחם-בכר יצחק, והרב בן ציון אברהם קואינקה. למד כתיבת סת"ם אצל הרב יחיא צארום, ודקדוק לשון עברית וספרותה ושפת המדינה אצל מורים פרטיים.
נישא בגיל שלוש עשרה. בגיל ארבע עשרה התייתם מאביו. כבכור הבנים הוטלה עליו אחריות הפרנסה, ונאלץ לחלק את זמנו בין מלאכה ללימוד. על תקופה זו כתב לימים:
ימי שלוותי ואושרי היו קצרים. בהגיעי לשנת הבגרות יד ה' היתה בי בהלקח ממני אבי ומגיני. אז אמרתי לנפשי אבדתי. כי מה יעשה נער, כערער בערבה, למצוא דרכו בחיים? אולם חסדי ה', אבי יתומים, גברו עלי... ויהיה לי היום לעבודה והלילה לעיון
בנעוריו הסתופף בצילם של גדולי הרבנים הספרדים והאשכנזים שבירושלים, ובכללם הרב שמואל סלנט ובייחוד הרב יעקב שאול אלישר, מחבר "יש"א ברכה", שאצלו למד תורה. הרב אלישר שימש לו דוגמה של הנהגה תורנית גדולה, בהיותו פוסק הלכה, דרשן, פייטן, יודע שפות ונציג היהודים לפני הסולטאן הטורקי. מפעם לפעם הטיל עליו הרב אלישר לכתוב תשובות בהלכה. באותו פרק-זמן עיין הרב עוזיאל בספריו של הרב יהודה אלקלעי והם שעשאוהו ציוני מדיני דתי במחשבה ובמעשה.
בגיל עשרים הרב עוזיאל התמנה למורה בישיבת תפארת ירושלים ובהמשך למנהלה. מתוך חזון להקים בית מדרש גדול לרבנים מבני עדות המזרח, ייסד את הישיבה מחזיקי תורה לצעירי הספרדים. כן השתתף בייסוד והנהלת בית חינוך יתומים לעדת הספרדים שבירושלים. בהיותו בקיא בענייני שחיטה, נענה לבקשה בית הדין להיות שוחט ובודק בבית המטבחיים העירוני. מאוחר יותר שימש נשיא ישיבת פורת יוסף.
תולדותיו > רבנותו ביפו

ב-1911, השתדלו אנשי יפו אצל השלטונות העות'מאנים שתינתן להם רשות למנות "חכם באשי", רב ראשי ספרדי המוכר על ידי השלטונות, מיוחד ליפו ולסביבתה, לצד רבנותו של הרב אברהם יצחק הכהן קוק כרב האשכנזי של יפו. עד אז היה רק חכם באשי אחד, שמשכנו בירושלים, ואנשי יפו שנזקקו לשרותו, הוכרחו לנדוד לירושלים. נימוק נוסף, מדיני, היה רצונם של אנשי הישוב החדש. באותה תקופה, עסקני היישוב, שרובם ישבו ביפו, הרגישו בצורך באישיות רבנית שתוכל לצאת ולבוא לפני השלטונות העות'מאנים. החוק העות'מאני קבע שרק נתין עות'מאני, יליד הארץ דור שלישי, ראוי לשמש כחכם באשי. אחרי חיפושים מצא ועד העיר יפו כי הרב עוזיאל הוא המתאים ביותר לתפקיד, ובתמיכתו של הרב קוק הוא הוכתר לחכם באשי של יפו, בגיל שלושים ואחת.
הרב עוזיאל עזר רבות להתיישבות היהודית, וקשריו הטובים עם השלטונות העות'מאנים, שכיבדו אותו, עזרו ליהודים להתגבר על מכשולים רבים בדרך לגדילה והתפתחות. באותו זמן נתן הרב דעתו גם לעסקי התורה והחינוך של היהודים הספרדיים בעיר. הוא ייסד את תלמוד התורה שערי ציון, ומסר שם שיעורים קבועים. ביזמתו גם הוקמו השכונות שבת אחים ומשכנות ישראל. כחכם באשי, כיהן גם כנציג היהודים במועצת המחוז הממונה על יפו, שהייתה מורכבת מהקאדי ומראשי הדתות הלא-מוסלמיות.
בתקופת מלחמת העולם הראשונה הוגלה על ידי הטורקים לדמשק, בשל פעילותו הציבורית ומחאתו נגד רדיפת היהודים, אך הותר לשוב לארץ עוד בטרם הגעת הצבא הבריטי.
ב-1919 נתמנה לנשיא תנועת "המזרחי" של הציונות הדתית ואף ייצג אותה בוועידתה העולמית באמסטרדם. בשליחות המזרחי נסע לארצות הברית ולעיראק. בנאומיו חוצבי הלהבות נלחם במסירות-נפש למען תורת ישראל וא"י והציונות-הדתית ויישוב ארץ-ישראל, ולרעיון שיבת ציון.
תולדותיו > רבנותו בסלוניקי

ב-1921 מונה לרבה של קהילת סלוניקי, שהייתה בת כשישים אלף יהודים, במקומו של הרב יעקב מאיר, שמונה להיות הראשון לציון. את רבנותו התנה בכך שהחינוך היהודי בעיר יימצא בפיקוחו, ראשי הקהילה היהודית יסייעו בידו להשליט את מנוחת השבת בעיר, יינתן לו להפיץ את תורת היהדות הציונית והלשון העברית, ולעודד את הציבור לעלייה לארץ לישראל. בתקופת כהונתו פעל לחיזוק לימוד התורה ופתח בתי ספר דתיים ותלמודי תורה, ושלל בפומבי את בתי הספר החילוניים. כמו כן, פעל גם להפצת השפה העברית והציונות. הוא קרא לנוער היהודי לעלות לארץ, לפני שמצב היהודים בסלוניקי יחמיר.
תולדותיו > רבנותו בתל אביב-יפו

ב-1923 חזר לארץ ישראל והתמנה לרב הספרדי הראשי של תל אביב-יפו. הוא שימש בתפקידו שש עשרה שנה. בשנותיו הראשונות כיהן כמזכירו האישי הרב שלמה זלקינד לנדרס. בשנת 1935 הוציא את הכרך הראשון של ספרו "משפטי עוזיאל".
הרב עוזיאל השתתף בהפגנות נגד הספר הלבן (1939), אך עם פרוץ מלחמת העולם השנייה קרא לנוער היהודי בארץ ישראל להתגייס.
תולדותיו > הראשון לציון

בכסלו ה'תרצ"ז, סוף 1936, נבחר הרב עוזיאל לממלא מקומו של הראשון לציון הרב יעקב מאיר, שידע שכוחותיו הולכים ודלים והציע אותו לכס הרבנות. ובשנת ה'תרצ"ט עם מותו של הרב מאיר נתמנה הרב עוזיאל לראשון לציון. לפני הכתרתו פנה להתפלל בכותל המערבי, שם קרא תפילה שחיבר לכבודו של יום:
ה' אלוקי ישראל, נתנו את לבנו למקדשך החרב, ואנו מתפללים להתגשמותו של החזון: "והיה באחרית הימים". והנה ביום הזה שבחרת בי לשרת את עמך הגדול בארץ הקודש, מתפלל אני עבדך, לפני שריד בית המקדש: שמע נא, ה' אלוקי, את תפילתי כשם ששמעת את תפילת שלמה בשעתו: קרב פזורינו וחזק את לבנו לעבדך, ושמך יתקדש. סלח נא לפשעינו וברך את ארצנו בשלום ויקוים בנו: וישבתם לבטח בארץ ואין מחריד.
מעמד ההכתרה היה בבית הכנסת "רבן יוחנן בן זכאי" שבעיר העתיקה, ובנוכחות הרב הראשי האשכנזי יצחק אייזיק הלוי הרצוג. הרב עוזיאל כיהן בתפקיד עד פטירתו.
בשנת ת"ש ייסד את ישיבת שערי ציון לעדת הספרדים, כדי לגדל ולחנך בה אברכים מופלגים בתורה וביראה בעלי שאר-רוח שיהיו מוכשרים להיות מנהיגים רוחניים, שו"בים, ומורי הוראה ביישוב החדש.
עד להקמת המדינה היה הרב עוזיאל חבר בוועד הלאומי, והשתתף בפגישות שבמסגרתן נוסדה הסוכנות היהודית. הוא גם ייצג את היישוב היהודי בפני השלטון הבריטי ובפני האו"ם. לאחר הקמת המדינה, הפך לרב הספרדי הראשי הראשון שלה, ובנוסף נשא בתואר הראשון לציון, כמנהג הספרדים מימי הטורקים. הוא עמד בראש הרבנות יחד עם הרב הרצוג. מסופר עליו שבזמן מלחמת העצמאות, כאשר הותקפה ירושלים על ידי הערבים, הוא חפר ביום השבת, משיקולים של "פיקוח נפש דוחה שבת", תעלות לחיילי צה"ל.
תולדותיו > פטירתו

בקיץ ה'תשי"ג (1953) חלה הידרדרות במצבו הרפואי עקב סיבוכי סוכרת, והוא נותח ורגליו נקטעו לצורך הצלת חייו. הוא נפטר עשרים יום לאחר מכן, ב-4 בספטמבר 1953, עם כניסת שבת של פרשת נצבים-וילך. הלווייתו הייתה ממלכתית, והשתתפו בה נשיא המדינה – יצחק בן-צבי, שרי הממשלה, אלופי צה"ל, נציגי קונסוליות זרות, נציגי הרבנות הראשית, ראשי עיריות ואלפי אזרחים ומאמינים. ביום הלוויה, הוכרז על שביתה ארצית לרגל אבל בשעות 11:00–15:00, קול ישראל הפסיק את שידוריו לאות אבל, משרד הדתות הושבת למשך יום, זכרו הועלה בישיבת הכנסת, הותר לפקידי ממשלה המבקשים לנכוח בלוויה לעזוב את עבודתם ועלו לירושלים מקובלים מצפת וטבריה.
בצוואתו כתב "... שמרו מכל משמר את שלום העם ושלום המדינה... האמת והשלום אהבו". כמו כן ציווה שלא יספידוהו, וביקש להיקבר בהר המנוחות.
הנצחה

על שמו רחובות במספר ערים בישראל, וכן היישוב בית עוזיאל.
עזרא ברנע ייסד ועד להוצאת כתביו של הרב עוזיאל, ונכון לשנת 2016 הוצאו לאור 33 כרכים מעיזבונו של הרב, והופקו שני סרטים על חייו.
נבחר לשמש כדמות המופת של החינוך הממלכתי דתי בשנת תשע"ב.
פועלו ומשנתו

הרב עוזיאל הסביר את משנתו בצוואתו המפורסמת:
בתפקידי שמתי לנגד עיני ונר לרגלי תעודות אלה, להרביץ התורה ומצוותיה, ארץ ישראל וקדושתה. אהבה מוחלטת לכל איש ואישה מישראל בגופו ונשמתו, דבורו ומעשיו, מחשבתו והגיוני ליבו, צעדיו ועלילותיו, בבית וברחוב, בכפר ובעיר, להביא שלום לכל בית ישראל ומשפחתו בכנסת ישראל כולה שדרותיה ומפלגותיה ובין ישראל לאביהם שבשמים... שמרו מכל משמר את שלום העם ושלום המדינה - האמת והשלום אהבו.
הרב עוזיאל תמך, בניגוד לרב קוק, בזכות ההצבעה לנשים.
אין הדעת מקבלת לשלול מהנשים זכות אישית זאת ... איך אפשר לתפוס החבל בשני ראשיו: להטיל עליהן החובה המשמעתית של נבחרי העם ולשלול מהן זכות בחירתן?!
בכל כהונותיו פעל לשיפור מעמד וחינוך הספרדים. הוא פעל בזמן כהונתו לאיחוד נוסחי התפילה של יהודי אשכנז ויהודי ספרד לנוסח אחד ולהקמת שחיטה אחידה. כבר בילדותו נחשף הרב עוזיאל לתרבויות ולשפות רבות ומגוונות כגון: ערבית, טורקית, רוסית, צרפתית ועברית. חשיפה זו סייעה לו בתקשורת עם מנהיגים רבים ברחבי העולם.
הוא פסק שניתן לקבל כגרים בני זוג נוכרים של יהודים חילונים אף אם ידוע שלא ישמרו בתחילה על כל המצוות, בגלל ההנחה שאט - אט ילמדו ויקיימום. הוא כתב בין היתר:
מכל האמור ומדובר תורה יוצאה שמותר ומצווה לקבל גרים וגיורות אעפ"י שידוע לנו שלא יקיימו כל המצוות משום שסופם יבואו לידי קיומם, ומצווים אנו לפתוח להם פתח כזה ואם לא יקיימו את המצוות הם ישאו את עוונם ואנו נקיים.
זכה בפרס הרב קוק לספרות תורנית לשנים ה'תש"ג-ד.
משפחתו

בצעירותו נשא לאישה את רוזה בת אברהם ברוך, נכדת הרב חיים נסים ברוך אב בית דין ירושלים מצד אביה, ונכדת ה"ישא ברכה" מצד אמה. נולדו להם שני בנים ושלוש בנות. אשתו נפטרה בשנת ה'תרע"ה ובשנת ה'תרע"ח נשא את עליזה אלטאראס, בתו של ר' יצחק אלטאראס, יליד חלב, שהיה תלמיד חכם, מלומד וקונסול פרסי בירושלים.
אחיו נסים עוזיאל היה מנהל בנק "אנגלו פלשתינה" (לימים "בנק לאומי") ביפו ובדרום תל אביב, נשיא לשכת הבונים החופשיים "מוריה" בעיר, חבר ברוטרי ביפו ובהתאחדות בני היישוב בא"י.
נכדו הוא העיתונאי והסאטיריקן, מאיר עוזיאל.
מתלמידיו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין תלמידיו נמנו:
הרב חיים דוד הלוי, לימים רבה של ראשון לציון ושל תל אביב.
הרב דוד שלוש, לימים רבה של נתניה.
הרב עזרא הדאיה
הרב ד"ר אברהם שלם
הרב והחזן עזרא ברנע
הרב רחמים לוי, רבה של שכונת נחלאות בירושלים, ולימים ראש מחלקת הכשרות ברבנות הראשית לישראל.
הרב אבנר כובאני, חבר לשכת הרבנות נתניה ורב העדה התימנית בעיר.
הרב דוד דיין, רבה הראשי של צפת.
ספריו

מכמני עוזיאל - מאמרים (שישה כרכים, חלק א, ה'תרצ"ט, תל אביב)
משפטי עוזיאל - שו"ת (תשעה כרכים + מפתח. חלק א על אורח חיים ויורה דעה, תל אביב ה'תרצ"ה; חלק ב על אבן העזר, תל אביב ה'תרצ"ח; חלק ג על חושן משפט ובסופו שו"ת כללי, ה'ת"ש. הוצאה חדשה בחשוון ה'תש"ס)
פסקי עוזיאל בשאלות הזמן - שו"ת
הגיוני עוזיאל - במחשבה (שני כרכים, חלק א, ה'תשי"ג)
דרשות עוזיאל - מאמרים על מסכת אבות
שערי עזיאל - דיני יתום ואלמנה ואפוטרופסות (שני כרכים, חלק א, ירושלים ה'תש"ד; חלק ב, ירושלים ה'תש"ו)
השמיטה, היובל ומצות הקהל
השופט והמשפט
חידושי עוזיאל - על הש"ס (שני כרכים).
גיליוני עזיאל - הערות, הארות ותיקונים על מסכת ברכות (נדפס מכתב יד בסוף "עשה לך רב" חלק ז').
לקריאה נוספת > ספרים

אור המאיר, ספר המוקדש ליובל השבעים לחיי הרב בן-ציון מאיר חי עוזיאל. כולל תולדותיו ומאמרי הערכה הלכה ומחקר, ירושלים ה'תש"י (באתר היברובוקס)
שבתי דון-יחיה, הרב בן-ציון חי עוזיאל, חייו ומשנתו, ירושלים ה'תשט"ו.
הרב חיים דוד הלוי, תולדותיו ומפעלו הספרותי של מרן הרב ב"צ מאיר חי עוזיאל, ה'תשל"ט
צבי זוהר (עורך), הרב עוזיאל ובני זמנו, הוועד להוצאת כתבי הרב עזיאל והמכון לחקר הציונות באוניברסיטת תל אביב, 2009.
בן ציון מאיר חי, הרב עוזיאל - הגות, הלכה והיסטוריה. בעריכת - צבי זוהר; עמיחי רודזינר; אלימלך וסטרייך. הוצ' אוני' בר-אילן: סדר' מחשבות, 2020.
מאיר עוזיאל (נכדו), "הראשון לארץ ציון", ה'תשנ"ט (1999)
יעקב הדני (עורך), הראשון לציון: הרב בן ציון מאיר חי עוזיאל - אחרון לחכמים באשי וראשון הראשונים לציון במדינת ישראל: אלבום ביוגרפי מוער על דרכו ופועלו של הרב, ירושלים: הוועד להוצאת כתבי הרב עוזיאל, ה'תשע"ד 2014
הגיוני תשובה, הוצאת קושטא דמילתא, אלול ה'תשפ"ג (2023).
לקריאה נוספת > מאמרים

שמעון פדרבוש, לדמותו של הרב עוזיאל, ב"חקרי יהדות", ע' 325–329, ירושלים: מוסד הרב קוק תשע"ב.
אברהם חיים אלחנני, ירושלים ואנשים בה, ירושלים: ראובן מס, 1973. 387-381.
יצחק שוראקי, מסורת בעידן המודרני: חכמים ספרדים בדורות אחרונים, מבחר מכתביו, עמודים 155–204, סדרת עם הספר, הוצאת משכל, תל אביב, 2009. (הספר בקטלוג ULI)
שלום רצבי, "ארץ ישראל בהגותו של הראשון לציון הרב בן-ציון מאיר חי עֻזיאל", בספר: אביעזר רביצקי (עורך),  ארץ-ישראל בהגות היהודית במאה העשרים, יד בן צבי, 2004.
משה הלינגר, יחיד וחברה, לאום ואנושות - עיון משווה במשנתם החברתית-מדינית של הרב משה אביגדור עמיאל והרב בן ציון מאיר חי עוזיאל, מאה שנות ציונות דתית - אישים ושיטות, ע' 142-97, רמת-גן תשס"ג.
יצחק אלפסי, ממזרח שמש, הוצאת קשרים ירושלים, עמודים 241–245.
ג'אד טראמפ

| --- | --- |

 לידה:  20 באוגוסט 1989 (בן 35) ויטצ'רץ', הממלכה המאוחדת 
 מידע כללי
 מדינה:  אנגליה 
 ספורט
 ענף ספורט:  סנוקר
 הישגים
 שיאים אישיים:  אלוף העולם בסנוקר לשנת 2019; דורג במקום הראשון בעולם בשנים 2012, 2013, 2019, 2020 ו-2021
 פרסים והוקרה:  חבר במסדר האימפריה הבריטית (2 ביוני 2022)  היכל התהילה של הסנוקר (2021)  player of the year award (2019, 2020, 2021) 
 
ג'אד טראמפ (באנגלית: Judd Trump; נולד ב-20 באוגוסט 1989) הוא שחקן סנוקר מקצועני אנגלי, אלוף העולם בסנוקר לשנת 2019. נכון למרץ 2025, מדורג במקום הראשון בעולם בדירוג שחקני הסנוקר העולמי. מאז התחלתו כמקצוען בשנת 2005, זכה טראמפ ב-30 תוארי דירוג, ארבעה תוארי דירוג מינוריים, ובעשרה תארים ללא דירוג, בהם פעמיים באליפות בריטניה בשנת 2011 ובשנת 2024, ופעמיים בטורניר המאסטרס בשנת 2019 ובשנת 2023. לפני זכיתו באליפות העולם, דורג במקום הראשון בעולם במשך 11 שבועות. טראמפ ביצע 1,066 רצפים רשמיים של מאה נקודות ומעלה, שני בלבד במספר הרצפים הרשמיים של מאה נקודות ומעלה שביצע שחקן בכל הזמנים לאחר רוני או'סאליבן. כמו כן, השלים טראמפ שמונה רצפים מקסימליים רשמיים של 147 נקודות. דורג בסך הכל במקום הראשון בעולם בדירוג שחקני הסנוקר העולמי במשך 134 שבועות. רווחיו מסנוקר בלבד עומדים על מעל תשעה מיליון פאונד.
בשנת 2024 זכה במהדורתו הראשונה של טורניר מאסטרס ערב הסעודית, והיה לשחקן הראשון שזכה בכל ארבעת הטורנירים הגדולים של ענף הסנוקר.
סגנון משחק

טראמפ נחשב לאחד הכישרונות המובילים בענף הסנוקר, וישנם אף הרואים בו כיורש הישיר לרוני או'סאליבן. הוא נוקט בגישה התקפית ובמשחק מהיר אף על פי שגם משחקו הטקטי מדויק וכמעט נטול טעויות.
הוא שמאלי ולכן משתמש לרוב בידו השמאלית כיד האוחזת במקל לביצוע המכות, אך מסוגל לשחק ברמה גבוהה גם עם ידו הימנית.
בשנותיו הראשונות כמקצוען, התבסס בעיקר על סגנון מהיר, התקפי ואגרסיבי ולרוב אף נועז והרפתקני. עם השנים התמתן מעט וחידד גם את משחק ההגנה שלו, אך עדיין נחשב לשחקן התקפי מובהק. אחד מיתרונותיו הגדולים, הוא עוצמת המכה וה"ספין" שביכולתו להעניק לכדור הלבן המסייעים לו בשליחתו בעוצמות לאורך השולחן ולהבאתו לאזורים הקשים להגעה ממקומו הנוכחי, או לחילוץ כדורים הצמודים לדפנות או זה לזה שאינם נמצאים בזווית המכה הטבעית ו"הבאתם" חזרה למשחק. כמו כן, מוזכר טראמפ פעמים רבות כאחד משני השחקנים הטובים בהיסטוריה בהטבעת כדורים ארוכי טווח (בצוותא עם ניל רוברטסון). תכונות משחק אלו מסייעות לו להשגת מספר רב של רצפים גבוהים ועל כן, למרות גילו הצעיר יחסית, הוא נמנה מבין שלושה שחקנים בלבד לאורך היסטוריית המשחק שעברו את רף 1,000 הרצפים הרשמיים של מאה נקודות ומעלה.
סגנון המשחק הווירטואוזי, המרהיב והמהיר שמציג טראמפ, הנקרא לא פעם על ידי פרשני ענף הסנוקר "Naughty Snooker" - "סנוקר חצוף" או "סנוקר שובב", הפך אותו לאחד מהשחקנים הפופולריים והמהנים ביותר לצפייה.
לאחר שזכה בתואר הדירוג הראשון שלו בעונת 2010/2011, בו חשף לראשונה את מלוא כישרונו והציג משחק כה משכנע, צפו לו רבים הצלחה עתידית רבה. בשל כך, כינויו מאז הוא "The Ace in The Pack" ("האס שבחפיסה").
הערות שוליים

↑  Ranking Records: World Number One. World Professional Billiards and Snooker Association. March 25, 2019
↑  Prize Money Won - All-time - Professional, Cuetracker.net
↑  Desmond Kane, ALL-TIME TOP 10 : WHAT ARE THE GREATEST CRUCIBLE FINALS?, eurosport.com, ‏4/5/2020
↑  Desmond Kane, SNOOKER NEWS - ALL-TIME TOP 10: WHO ARE SNOOKER'S GREATEST LONG POTTERS, EUROSPORT, ‏21.04.2020
| --- | --- |
בקרת זהויות :  PLWABN: 9810719166705606  VIAF: 9263156133201758430008   WorldCat (עם VIAF): 9263156133201758430008
My Beautiful Dark Twisted Fantasy

My Beautiful Dark Twisted Fantasy (בתרגום חופשי לעברית: הפנטזיה המעוותת האפלה והיפה שלי) הוא אלבום הסטודיו החמישי של אמן ההיפ הופ האמריקאי קניה וסט. ההקלטות לאלבום, ששוחרר בנובמבר 2010, התקיימו בעיקר באולפני "Avex" בהונולולו, הוואי, במהלך 2009–2010. על ההפקה אחראי וסט ועוד מספר מפיקים שונים, כולל ריזה, ג'יי זי ומייק דין, בין היתר. לאחר הפסקה זמנית בקריירה שלו, עבד וסט על האלבום באמצעות פיתוח קהילתי שמעורבים בו מוזיקאים שונים ומפיקים שתרמו רבות באופן קולקטיבי בשירי האלבום.
האלבום הגיע  למקום הראשון במצעד הבילבורד 200 בהופעת הבכורה שלו, כשמכר מעל 496,000 עותקים בארצות הברית בשבוע הראשון לצאתו. הוא הגיע למקומות מכובדים במצעדים בינלאומיים והניב 4 סינגלים, שזכו להצלחה במצעדי הסינגלים השונים. עם השקתו, קיבל My Beautiful Dark Twisted Fantasy שבחים כלליים ממבקרי המוזיקה, על הסגנון המוזיקלי המגוון, איכות הייצור המפוארת, וכן הדיכוטומיה בין שיריו ונושאיו של וסט. האלבום גם הוכתר בתור האלבום הטוב ביותר של שנת 2010 על פי סקרים וביקורות רבות בסוף השנה. האלבום הגיע למעמד פלטינה בארצות הברית, ומכר בסביבות 1,200,000 עותקים ברחבי ארצות הברית.
האלבום זכה בפרס גראמי לאלבום הראפ של השנה.
רקע

רעיון האלבום היה יזום מרצון עצמי של וסט בהוואי, לאחר תקופה של מחלוקת חזותית בדמותו של וסט, משפטית וציבורית, בין מצב נפשי מותש באותו זמן. לאחר מכן אמר וסט כי העייפות שלו מהעבודה הרבה הובילה למעשה ההתפרצות השנוי במחלוקת שלו בשנת 2009 בטקס חלוקת פרסי ה-VMA ב-MTV. בזמן התגובות השליליות שקיבל וסט בעקבות האירוע, סיור ההופעות שלו עם הזמרת ליידי גאגא בקידום האלבום שלו, 808s & Heartbreak, בוטל ב-1 באוקטובר 2009 ללא סיבה.
האלבום היה ידוע לפני צאתו בשם Good Ass Job and tentatively Dark Twisted Fantasy. זמר ההיפ הופ ביג שון, שבחברת התקליטים GOOD Music, היה הראשון שהכריז כי כותרת האלבום תהיה Good Ass Job. ב-24 ביולי 2010, הופיעה בבלוג של קניה וסט כרזה בשם My Dark Twisted Fantasy Trailer. ב-28 ביולי 2010, הודיע וסט דרך הטוויטר כי שמו של האלבום הוא כבר לא Good Ass Job, והשם הרשמי של האלבום, My Beautiful Dark Twisted Fantasy הוכרז ב-5 באוקטובר 2010.
הוצאותיו של וסט על האלבום היו כ-3 מיליון דולרים בהקלטות בחברת ההקלטות Def Jam. אמנים שונים דיווחו כי השתתפו בפגישות האלבום, בזמן זה או אחר, ביניהם ביג שון, פושה טי, ריק רוס, ניקי מינאז', צ'ארלי ווילסון, דוולה, T.I., דרייק, סוויז ביטס, קיד קאדי, קומון, ליל ויין, אמינם, ג'יי זי, ג'ון לג'נד, ריהאנה, ביונסה נואלס, אלטון ג'ון ועוד מספר אמנים מפורסמים.